Document ID: /roh_data/filtered/fineweb-2-filterrobots_roh.jsonl.gz/68716

Per las duas dunnas svizras al campiunadi mundial da beachvolleyball a Roma na datti nagina medaglia. Dal gieu per plazza 3 manavan las Svizras Joanna Heidrich ed Anouk Vergé-Dépré cun 21:16 e 10:7, cunter il duo tudestg Müller/Tillmann cura che Heidrich è sa blessada vi da la spatla ed ha stuì capitular. Dapli detagls na san ins anc betg.
En il mezfinal
Al campiunadi mundial a Roma han Joana Heidrich e Anouk Vergé-Dépré cuntanschì il mezfinal. En il quartfinal ha il duo svizzer gudagnà cunter las duas Americanas Kelley Kolinske e Sara Hughes en dus sets. En il final fruntan Heidrich e Vergé-Dépré sin las duas Brasilianas Duda/Ana Patricia.
Joana Heidrich ed Anouk Vergé-Dépré en il quartfinal
Il duo svizzer ha gudagnà la partida cunter Anastasija Krav-cenoka e Tina Graudina da la Lettonia en 2 sets cun 24:22 e 21:10. En la proxima runda fruntan Heidrich e Vergé-Dépré sin Sara Hughes e Kelley Kolinske. Las dus Americanas han battì l’auter duo svizzer cun Tanja Hüberli e Nina Brunner.